Merkezê Îrtîbatî û Çapemenîye yê HPG derheqê şerê ke yeno qewimîyayene de nê detayî pare kerdî:
''Gerîlayê Azadîye yê Kurdîstanî pê çalakîyanê bitesîran derbanê girdan danê dişmenî ro. Netîceya çalakîyanê bitesîran de yewê înan payeberz new îşxalkerî ameyî cezakerdene. Artêşa tirke ya îşxalkere bi desan re warê xoverdayîşî pê çekanê kîmyewîyan, teqaber, teyarayan, helîkopter û obusan dayî bombayan ver. Detayê çalakîyan û hêrişan wina yê;
Zap
30ê hezîrane de Warê Xoverdayîşî yê Kurojahroyî de îşxalkerî pê çekanê giranan ameyî pirodayene. 3ê temmuze de Warê Xoverdayîşî yê Karker û Kokerê  de îşxalkerî ameyî pirodayene. 4ê temmuze de Warê Xoverdayîşî yê Çemçoyî de çalakîya sûîkastî ameye kerdene, di îşxalkerî ameyî cezkerdene. Vakurê Kurdîstanî ra konvoyêkê wesayîtanê zirxinan bi paştdayîşê hîrê teyarayanê keşîfî keno ke bikewo warê Çemçoyî.
Metîna
3ê temmuze de Warê Xoverdayîşî yê Girê Cûdîyî de hêzanê ma yê YJA Starî de bi taktîkê sûîkastî da îşxalkeran ro, di îşxalkerî ameyî cezakerdene. Îşxlakerî tîya eynî roje reya ameyî pirodayene û gamêke peyser ancîyayî. Îşxalkerê ke saetanê cemê şanî de reyna waşt aver şirê bi taktîkê saboatî ameyî pirodayene û hîrê îşxalkerî ameyî cezakerdene. Saetanê şewe  û şefeqê roja bînî de îşxalkerî reyna ameyî pirodayene û yewê înan payeberz di îşxalkerî ameyî cezakerdene. Girê Xoverdayîşî yê Hakarî de îşxalkerî bi çekanê giranan ameyî pirodayene.
Bombarduman
Artêşa tirke ya îşxalkere 3ê temmuze de Warê Xoverdayîşî yê Girê Cûdî, Şikefta Birîndara, Karker û Kokerê bi çekanê kîyewîyan û teqberan bi desan rey dayî bombayan ver. Eynî roje warê Girê Cûdî, Girê Amediyê, Şikefta Birîndara, Werxelê Direniş, Girê Hakarî, Kurojahro, Werxelê, Saca û Çemçoyî  bi desan rey pê teyaraya, helîkopter û obusan dayî bombayan ver.''
